Agatha All Along (minisarja)
Jaksot

| № | Nimi | Ohjaus | Käsikirjoitus | Alkup>  julkaisu | Suomen julkaisu |
| --- | --- | --- | --- | --- | --- |
| 1 | Etsikää tie (engl. Seekest Thou the Road) | Jac Schaeffer | Jac Schaeffer | 2024-9-1818. syyskuuta 2024 | 2024-9-1919. syyskuuta 2024 |
Rikosetsivä Agnes O’Connor, joka kokee elävänsä rikosdraamasarjassa nimeltä Agnes of Westview, tutkii tuntemattoman naisen murhaa sekä tuntemattoman kirjan kaikkien kopioitten tuhoutumista. Tapausta saapuu myös tutkimaan Agneksen vanha ystävä, FBI-agentti Rio Vidal. Illalla, tuntematon teini tunkeutuu Agneksen asuntoon, mutta Agnes ja Vidal saavat hänet kiinni ja pidättävät hänet. Teini väittää kuulusteluissa, ettei tiedä murhasta mistään, mutta kertoo etsivänsä ”tietä”. Rio ja teini auttavat Agnesta tajuamaan, että kuollut nainen, joka kuolemaa hän oli koko tämän ajan kuvitellut tutkivansa, oli Wanda Maximoff, ja että tuhottu kirja oli Darkhold. Agnes muistaa myös olevansa oikeasti noita nimeltä Agatha Harkness, joka oli menettänyt voimansa ja elänyt Westview’ssä viimeiset kolme vuotta Wandan langettaman loitsun vankina. Rio puolestaan oli oikeasti soturinoita, joka oli lähetetty tappamaan Agatha. Agatha suostuttelee Rion säästämään hänen henkensä, mutta Rio varoittaa, että noidista vaarallisimmat, Salemin seitsikko, olisivat tulossa Agathan perään. 
| 2 | Ympyrä solmi kohtalon, avain kätkettyyn porttiin se on (engl. Circle Sewn with Fate / Unlock Thy Hidden Gate) | Jac Schaeffer | Laura Donney | 2024-9-1818. syyskuuta 2024 | 2024-9-1919. syyskuuta 2024 |
Teini, jonka Agatha olikin oikeasti kidnapannut eikä pidättänyt, paljastaa vapauttaneensa Agathan Wandan loitsusta. Hän oli tullut pyytämään Agathan apua löytääkseen Noitien tien, koska Agatha oli historian ainut Tiestä hengissä selvinnyt noita. Selvittämällä Tien, Agatha voisi saada voimansa takaisin ja teini takaisin jotain, minkä oli itse menettänyt. Agatha huomaa, ettei pysty kuulemaan teinin oikeaa nimeä tai mitään henkilökohtaisia tietoja hänestä, mutta suostuu tämän ehdotukseen. Agatha ja teini alkavat koota Noitien tietä varten omaa noitapiiriä, ja värväävät ensimmäisenä ennustaja Lilia Calderun, jonka ennustamana he värväävät myös taikajuomiin erikoistuneen Jennifer ”Jen” Kalen sekä suojaloitsujen asiantuntija Alice Wu-Gulliverin. Piiri tarvitsee vielä ”vihreän noidan”, mutta Agatha värvääkin Rion sijasta Westview’ssä asuvan Sharon Davisin, joka ei ole noita, mutta taitava puutarhuri. Neljä noitaa ja Davis laulavat yhdessä ”Noitien tien balladin” avatakseen luukun Tielle, ja pakenevat sen kautta yhdessä teinin kanssa, juuri kun Salemin seitsikko hyökkää Agathan taloon. 
| 3 | Maileittain matkaa temppuisaa (engl. Through Many Miles / Of Tricks and Trials) | Rachel Goldberg | Cameron Squires | 2024-9-2525. syyskuuta 2024 | 2024-9-2626. syyskuuta 2024 |
Noitien tiellä, noitapiirin on tarkoitus selvitä koetuksista, jotka keskittyvät eri tietämyksiin noituuteen. Lilia, Alice ja Jen huomaavat, että teiniin on laitettu sinetti, minkä esti kuulemasta hänen oikeaa nimeään. Ensimmäisessä koetuksessa he löytävät rannikkotalon ja sieltä pullon täynnä viiniä. Jen kehottaa teiniä olemaan luottamatta Agathaan, koska tämän huhuttiin aikoinaan uhranneen poikansa, Nicholas Scratchin, saadakseen Darkholdin. Yhtäkkiä käynnistyy laskuri, ja noitapiiri (Agathaa ja teiniä lukuun ottamatta) juo viinin. Jen tajuaa, että viini oli myrkytetty. Muu noitapiiri pakottaa Agathan juomaan viiniä myös, koska koetus vaati sitä. Sharonin pyörtyessä, he alkavat etsiä aineksia vastamyrkkyyn ja näkevät näkyjä: Lilia näkee itsensä ja opettajansa renessanssin ajalta, Jen näkee lääkärinsä yrittämässä hukuttaa hänet, Alice näkee äitinsä yrittämässä itsemurhaa, ja Agatha näkee kehdon, jossa on Darkholdin palanen. Talon alkaessa upota veteen, noitapiiri juottaa viime sekunneilla vastamyrkyn sekä itselleen että Sharonille. He pakenevat uuniin ilmestyneen tunnelin kautta takaisin Tielle, missä teini huomaa Sharonin kuolleen. 
| 4 | Ellen voi sua saavuttaa, laulu tää saa opettaa (engl. If I Can’t Reach You / Let My Song Teach You) | Rachel Goldberg | Giovanna Sarquis | 2024-10-22. lokakuuta 2024 | 2024-10-33. lokakuuta 2024 |
Noitapiiri hautaa Sharonin ruumiin, ja ymmärtää, että heidän on kutsuttava piiriin uusi vihreä noita. Mutta Agathan harmiksi, heidän käyttämänsä loitsu valitsee ja kutsuu heidän luokseen Rion. Toisessa koetuksessa noitapiiri löytää 1970-luvulta peräisin olevan äänitysstudion, joka liittyy Alicen äitiin, Lorna Wu’hun. Rio kysyi Agathan syitä astua Tielle, ja ehdotti jopa muun noitapiirin pettämistä. Mutta Rio laittaa vahingossa studion mikrofonin päälle, jolloin muut noidat kuulevat keskustelun. Teini löytää Lornan nauhoitteen ”Noitien tien balladista”, mutta se soi väärinpäin ja kutsuu paikalle Alicen suvun kironneen demonin. Noitapiiri soittaa Lornan version balladista, mikä houkuttelee demonin esiin ja antaa Alicelle mahdollisuuden tappaa sen. Teini haavoittuu pahasti, mutta noitapiiri pelastaa hänen henkensä. Lilia, Jen ja Alice alkavat tutustua lähemmin toisiinsa ja Rio’hon, joka vihjailee että hänellä ja Agathalla on yhteinen historia. Teini puolestaan kysyy Agathalta mitä tämä teki pojalleen, mutta Agatha ei vastaa. Hän alkaa epäillä, että teini itse olisi hänen poikansa. Rio kuitenkin kertoo, ettei asia ole niin. 
| 5 | Synkin hetki, voimas nosta (engl. Darkest Hour / Wake Thy Power) | Rachel Goldberg | Laura Monti | 2024-10-99. lokakuuta 2024 | 2024-10-1010. lokakuuta 2024 |
Salemin seitsikon jäsenet olivat Salemiittien, Agathan äidin Evanoran aikoinaan johtaman noitapiirin jäsenten tyttäriä, jotka olivat muodostaneet joukkomielen ja halusivat kostaa sen kuinka Agatha oli tappanut sekä heidän äitinsä että Evanoran vuonna 1693. Seitsikko onnistuu pääsemään Noitien tielle, ja Agathan noitapiiri pakenee heitä rakentamalla luudat ja nousemalla lentoon. Mutta seuraava koetus kiskoo heidät alas, ja he löytävät itsensä 1980-luvun mökistä. He kutsuvat ouija-laudan avulla Evanoran haamun, joka vaatii muita noitapiirin jäseniä jatkamaan Tietä eteenpäin ilman Agathaa. Kun Evanora riivaa Agathan, Alice yrittää vapauttaa hänet. Mutta samalla Agatha imee itseensä Alicen voimat, tappaen hänet. Teini aistii Nicholasin haamun läsnäolon, ja lausuu hänen nimensä ääneen vapauttaakseen Agathan riivauksesta. Agatha väittää, ettei tappanut Alicea tahallaan, mutta teini ei usko häntä. Lilia ja Jen myöntävät välittävänsä myös vain itsestään. Agatha keksii viimein kuka teinin äiti oli, ja haukkuu teiniä äitinsä kaltaiseksi. Noitien itsekkyydestä tarpeekseen saanut teini aivopesee Lilian ja Jenin upottamaan Agathan mutaan. Ja kun teini lopulta upottaa myös Lilian ja Jenin mutaan, hänen otsaansa ilmestyy sininen otsavanne. 
| 6 | Familiaari rinnallasi (engl. Familiar by Thy Side) | Gandja Monteiro | Jason Rostovsky | 2024-10-1616. lokakuuta 2024 | 2024-10-1717. lokakuuta 2024 |
Kolme vuotta sitten, Eastview’n naapurustossa asuva William Kaplan vietti omaa bar mitsvaansa. Hän tapasi juhlissa Lilian, joka ennusti hänen kädestään. Huomaten Williamin elämänviivan katkeavan, Lilia laittoi häneen sinetin suojellakseen häntä, mutta unohti Williamin lähdettyä sekä sinetin että Williamin olemassaolon. Juhlat keskeytettiin, kun Hex oli katoamassa Westview’n yläpuolelta. Aamulla, William joutui vanhempiensa kanssa auto-onnettomuuteen ja kuoli, mutta Billy Maximoffin sielu asettui hänen kehoonsa ja herätti hänet. ”Williamilla” oli vaikeuksia tottua uuteen elämäänsä, koska hän osasi lukea ajatuksia ja kärsi muistinmenetyksestä. Kolme vuotta myöhemmin, ”William” ja hänen poikaystävänsä Eddie tapasivat Ralph Bohnerin, jota Agatha oli aikoinaan manipuloinut Hexin sisällä. Ralph kertoi heille Wandan kaksosista, Billystä ja Tommysta, ja näiden kyvyistä, jolloin ”William” vihdoin tajusi kuka oli. Billy etsi Agathan käsiinsä ja vapautti hänet Wandan loitsusta, jotta voisi päästä Noitien tielle ja sen avulla löytää Tommyn. Nykyhetkessä, Billy tuhoaa sinetin, ja mudasta noussut Agatha tajusi mitä poika tavoitteli. Agatha kertoi, että heidän oli suoritettava Tie loppuun yhdessä, koska Billy ei vielä täysin hallinnut voimiaan. 
| 7 | Kuoleman kortit (engl. Death’s Hand in Mine) | Jac Schaeffer | Gia King ja Cameron Squires | 2024-10-2323. lokakuuta 2024 | 2024-10-2424. lokakuuta 2024 |
Agatha ja Billy kohtaavat Tiellä seuraavaksi linnan, jossa heidän ylleen ilmestyvät Elphaba Throppin ja Pahattaren asut ja josta he löytävät myös tarot-korttipakan. Kortit oli asetettava oikeaan järjestykseen, tai muuten katossa olevat miekat lävistäisivät heidät. Lilia ja Jen heräävät luolasta, missä Lilia saa tietää Rion olevan oikeasti Kuolema, kosminen olento ja alkuperäinen Vihreä noita (minkä Agatha oli jo tiennyt). He piiloutuvat Salemin seitsikolta, ja Lilia paljastaa Jenille kokevansa elämänsä sattumanvaraisessa järjestyksessä, mikä selitti hänen muistikatkoksensa. Lilia uskoi muistikatkosten pahentumisen sekä Rion puheiden perusteella kuolemansa koittavan pian. He löytävät tiensä linnaan, missä heidän ylleen ilmestyvät Glinda Uplandin sekä Pahan kuningattaren eukkomuodon asut. Ymmärtäen tarot-korttien olevan hänen koetukseksensa, Lilia asettaa ne oikeaan järjestykseen. Hän kertoo myös kaikille totuuden Riosta, ja jää jälkeen, kun muut jatkavat eteenpäin ja Salemin seitsikko lähestyy. Hän kääntää yhden korteista, jolloin huone kääntyy ylösalaisin ja sekä hän että seitsikko kuolevat lävistyessään miekkoihin. 
| 8 | Mua seuraa ystäväin, kunniaan eessäpäin (engl. Follow Me My Friend / To Glory at the End) | Gandja Monteiro | Peter Cameron | 2024-10-3030. lokakuuta 2024 | 2024-10-3131. lokakuuta 2024 |
Kuolema uhkailee Agathaa lupaamaan Billyn sielun hänelle, koska Billyn asettuminen William Kaplanin ruumiiseen rikkoi elämän ja kuoleman tasapainoa. Agatha, Billy ja Jen tajuavat Tien olleen vain ympyrä. Laitettuaan Tien alkuun jätetyt kenkänsä takaisin jalkoihinsa, he päätyvät ruumishuonetta muistuttavaan paikkaan, jonka valot olivat hitaasti sammumassa. Jen saa tietää, että Agatha oli se, joka oli sitonut hänen voimansa. Hän käyttää vastaloitsua saadakseen ne takaisin, ja katoaa Tieltä. Billy yrittää Agathan avulla meditoida ja etsiä Tommyn sielua. Hän näkee näkyjä hukkumaisillaan olevasta kiusatusta pojasta, asettaa Tommyn sielun pojan ruumiiseen, ja katoaa Tieltä myös. Agatha kasvattaa riipuksensa sisältä löytyneestä siemenestä kukan ja saa viimeisen koetuksen suoritettua. Agathan palattua talonsa takapihalle, Kuolema yrittää tappaa hänet. Voimansa täysin herättänyt Billy palaa ja palauttaa Agathan voimat. Kuolema vaatii silti joko Agathaa tai Billyä lähtemään mukaansa. Billy on aikeissa antautua, mutta sitten Agatha suutelee Kuolemaa ja kuolee itse, jolloin Kuolema antaa Billyn elää. Palattuaan kotiin, Billy huomaa huoneessaan olevien tavaroiden muistuttavan häntä Tiestä, ja kuulee myös Agathan naurun. 
| 9 | Neito, äiti, eukko (engl. Maiden Mother Crone) | Gandja Monteiro | Jac Schaeffer ja Laura Donney | 2024-10-3030. lokakuuta 2024 | 2024-10-3131. lokakuuta 2024 |
Agatha synnytti Nicholasin vuonna 1750, vaikka Kuolema varoitti, että poika tulisi kuolemaan pian. Pitääkseen sairaan ja heikon Nicholasin hengissä, Agatha tappoi ja imi voimia pois muilta noidilta seuraavien kuuden vuoden ajan. Yhdessä, Agatha ja Nicholas keksivät lastenlaulun, josta lopulta tuli ”Noitien tien balladi”. Mutta lopulta Kuolema vei Nicholasin, ja Agatha alkoi seuraavien vuosisatojen aikana levittää huhua Noitien tiestä vain huijatakseen noitia luokseen ja imeäkseen näiden voimat. Nykyhetkessä, Agathan haamu vahvistaa todeksi Billyn epäilyt siitä, että Billy oli tietämättään itse luonut sen Noitien tien, jota hän ja Agathan noitapiiri olivat fyysisesti kulkeneet. Billy syyttää itseään Sharonin, Alicen ja Lilian kuolemista, mutta Agatha paljastaa, että olisi aikonut tappaa heidät joka tapauksessa ja että Billy pelasti ainakin Jenin häneltä. Billy menee Agathan talolle ja aikoo karkottaa hänet tuonpuoleiseen. Mutta kun Agatha paljastaa tulleensa haamuksi, koska ei uskaltanut tekojensa vuoksi kohdata Nicholasta tuonpuoleisessa, Billy päättää antaa hänen jäädä. Suljettuaan Noitien tien sisäänkäynnin, ja kaiverrettuaan siihen Sharonin, Alicen ja Lilian nimet, Billy ottaa Agathan oppaakseen ja lähtee etsimään Tommya.